Tari Pasambahan

Tari Pasambahan panèka sala sèttong sennè tari kona Minangkabau sè berkembang è macem-macem ḍaèra è provinsi Sumatera Bârâ’, Indonesia. Tarian panèka ètampilaghi è dâlem acara panyambhuddân tamoy sè artèna mènangka ocapân salam dâteng bân ongkabhân rassa hormat dâ’ tamoy aghung sè ghi'bhuru dâteng. Namong samangkèn, tari Pasambahan ètampilaghi bânnè ghun coma dâlem acara panyambhuddân tamoy, tapè jhughân è dâlem pèntaas sennè bân tontonan mènangka sarana hiburan dâ’ masarakat bânnya’.www.scribd.com Tari Pasambahan. Diakses pada 29 Desember 2025.

Oca’ "Pasambahan" artèna pa-atorân otabâ panyambhuddhân. Tarian panèka molaè lambâ’ ètampèlaghi è dâlem acara sè pentèng bân upacara adat. Bânnya’ nèlay kaoḍi’ân sè èghambhârraghi è tarian panèka, akadhi rassa abhârângan, panghormadhân, bân kabhâghusân bhudi pekerti sè èjhunjhung tèngghi sareng masarakat Minang. Tari Pasambahan ètampilaghi nalèka dâtengngâ tamoy dâri jhâu, otabâ nalèka dâtengngâ pangantèn lakè’ dâ’ dhalemma pangantèn bini’. Tamoy sè dâteng lajhu èpajhungè klabân pajhung kabhâghusân mènangka rassa hormat dâ’ tamoy kasebbhut.Tari Payung Sumatera Barat . Diakses pada 29 Desember 2025. Sa’amponna tari Pasambahan ètampilaghi, lajhu acara kasebbhut èpaterros klabân suguhan ḍâun sèrè è dâlem carano dâ’ tamoy ghennika.http://www.west-sumatra.com Pagelaran Seni Minangkabau. È dâlem upacara pangantènan, ḍâun sèrè èyatoraghi dâ’ pangantèn lakè’ mènangka bâkkèl dâri rombhongan. ḍâun sèrè è dâlem carano kasebbhut biyasana jhughân èyatoraghi dâ’ dhuwâ’ orèng towana pangantèn.Tari Pasambahan Minang . Diakses pada 29 Desember 2025. 

Salaèn ghennika, tarian panèka jhughân bisa ètampilaghiaghi è dâlem fèstival bhuḍhâjhâ, pènthas sennè, bân acara resmi adhât otabâ pamarènta ka’angghuy angennalaghi sarta ajhâghâ bhuḍhâjâ Minangkabau. Klabân bâḍâna è macem-macem acara, tarian panèka bisa ajhâghâ kalastarèyânna kantos dâ’ ana' poto bân èkennalaghi dâ’ masarakat lowas.

 Sombher